
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TARYBOS 2019 M. BIRŽELIO 28 D. SPRENDIMO NR. TS-128 „DĖL KĖDAINIŲ RAJONO SAVIVALDYBĖS MOKESČIŲ LENGVATŲ TEIKIMO TVARKOS APRAŠO PATVIRTINIMO“ PAKEITIMO

2023 m. gruodžio 22 d. Nr. TS-383
Kėdainiai

Kėdainių rajono savivaldybės taryba  nusprendžia:
Pakeisti Kėdainių rajono savivaldybės tarybos 2019 m. birželio 28 d. sprendimą Nr. TS-128 „Dėl Kėdainių rajono savivaldybės mokesčių lengvatų teikimo tvarkos aprašo patvirtinimo“:
1. papildyti 2.41 papunkčiu:
„2.41 Lietuvos Respublikos savivaldybių infrastruktūros plėtros įstatymu;“
2.  pakeisti 3 punkto nuostatą iki dvitaškio ir ją išdėstyti taip: 
„3. Vadovaudamasi Lietuvos Respublikos vietos savivaldos įstatymo 15 straipsnio 2 dalies 14 punkto nuostatomis, Savivaldybės taryba savo biudžeto sąskaita gali teikti šių mokesčių  ir kitas įstatymų nustatytas lengvatas:“
3. papildyti 3.5 papunkčiu:
„3.5. atleisti nuo savivaldybės infrastruktūros plėtros įmokos (jos dalies).“
4. pakeisti 4 punktą ir jį išdėstyti taip:
„4. Prašymus dėl žemės, valstybinės žemės nuomos ir nekilnojamojo turto mokesčių  lengvatos gali teikti fiziniai ir juridiniai asmenys, Savivaldybės teritorijoje nuosavybės teise turintys žemės ar kito nekilnojamojo turto, nuomojantys ar naudojantys valstybinę žemę. Prašymus dėl paveldimo turto mokesčio lengvatos gali teikti fiziniai asmenys, Savivaldybės teritorijoje turintys paveldimo turto. Prašymus ir pasiūlymus dėl savivaldybės infrastruktūros plėtros (jos dalies) atleidimo gali teikti fiziniai ir juridiniai asmenys, Savivaldybės teritorijoje planuojantys statyti statinius.“
5. papildyti 141 punktu:
„141. Prašymus ir pasiūlymus dėl savivaldybės infrastruktūros plėtros (jos dalies) atleidimo nagrinėja Kėdainių rajono savivaldybės infrastruktūros plėtros organizatorius vadovaujantis Kėdainių rajono savivaldybės tarybos 2022 m. spalio 28 d. sprendimu Nr. TS-274 „Dėl Kriterijų, pagal kuriuos nustatoma, kada savivaldybės infrastruktūros plėtros įmoka nemokama arba mokama dalimis ir savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašo patvirtinimo.“
6. pakeisti 17 punktą ir jį išdėstyti taip:
„17. Savivaldybės administracijos Biudžeto ir finansų skyriaus atsakingi darbuotojai, atsižvelgdami į Komisijos siūlymus, rengia sprendimo dėl mokesčių lengvatų suteikimo (nesuteikimo) projektą ir teikia jį svarstyti Savivaldybės tarybai. Sprendimo projektą dėl atleidimo (neatleidimo) nuo savivaldybės infrastruktūros plėtros įmokos (jos dalies) rengti administracijos direktorius gali pavesti savivaldybės administracijos Architektūros ir urbanistikos skyriaus, Statybos ir turto skyriaus vedėjui ar kitam valstybės tarnautojui.“
7. pakeisti 18 punktą ir jį išdėstyti taip:
	„18. Apie priimtus Savivaldybės tarybos spendimus dėl mokesčių lengvatų suteikimo (nesuteikimo) ar panaikinimo Savivaldybės tarybos posėdžių sekretorius per 10 dienų nuo Sprendimo priėmimo dienos pateikia (išsiunčia) mokesčio mokėtojui, kuris kreipėsi dėl mokesčio lengvatos, ir Valstybinei mokesčių inspekcijai.“
8. pakeisti 19 punktą ir jį išdėstyti taip:
„19. Jeigu paaiškėja, kad asmuo pateikė neteisingus duomenis, kurie nulėmė nepagrįstą sprendimo dėl mokesčių lengvatų teikimo priėmimą, Savivaldybės tarybos sprendimas dėl mokesčio lengvatos suteikimo kitu Tarybos sprendimu pripažįstamas netekusiu galios. Apie tai Savivaldybės tarybos posėdžių sekretorius informuoja pareiškėją ir Valstybinę mokesčių inspekciją.“
[bookmark: _GoBack]9. papildyti 21 punktu:
„21. Nagrinėjant prašymus ir pasiūlymus dėl savivaldybės infrastruktūros plėtros įmokos (jos dalies) atleidimo netaikomi tvarkos aprašo 5, 6, 7, 8, 9, 10, 11, 12, 14, 15, 18, 19 punktai.“

